The Beach Hotel | LekkeSlaap
Vanaf R2 870 R1 722 per nag, vir 2 mense
The Beach Hotel is op die strand in Somerstrand in Gqeberha (Port Elizabeth) en bied 'n rustige wegbreek naby Humewood, Kings-strand en die Boardwalk Casino and Entertainment-kompleks.
Die hotel het lieflike en suite-slaapkamers met lugversorging en slaapplek vir 2 gaste. Daar is 3 restaurante, 'n swembad en 'n sondek met 'n see-uitsig. Die kamers het elk 'n dubbelbed en 'n en suite-badkamer met of 'n bad of stort en toilet. Verder het elke kamer 'n satelliet-TV, yskassie en WiFi.
Gaste kan 'n buffet-ontbyt en aandete by die Crest Restaurant geniet, die Verandah Restaurant bied buite-eetgeleenthede met 'n mooi see-uitsig en die Ginger Restaurant het heerlike seekos en steak.
Gaste kan swem in die swembad of op die dek ontspan terwyl hulle drankies en skemerkelkies geniet.
Gqeberha (Port Elizabeth) bied heerlike strande vir swem, visvang, seilplankry en duik, asook verskeie besienswaardighede soos die Seaview Predator Park, Boardwalk Casino and shopping centre, die Bayworld Museum en Splash Waterworld.